**Елбасы және Қазақстан**

*Табылған Айнаш*

*8 «ғ» сынып оқушысы*

**Еліміз егемендік алып, өзге елдермен тереземіз теңесіп, тәуелсіздік туын төбемізге көтергенімізге 21 жыл болыпты. Осы уақыт ішінде керемет табыс­тарға жетіппіз. Оның ең бастысы – Елбасымыз Нұрсұлтан Назарбаевтың кемеңгер басшылығы арқасында еліміз көпұлтты елге, ынтымақ пен бірліктің ұясына айналды. 130-дай ұлт өкілдері бір отбасының баласындай бауырласып, Қазақстанды өз Отанымыз деп санайды.**

**1 желтоқсан - Тұңғыш Президент күні – бұл тарихи таңдау күн. Ал елімізде алғаш рет атап өтілгелі отыр­­ған осы Тұңғыш Президент күні қар­са­ңын­да Елбасы Нұрсұлтан Назарбаев­тың ел тәуел­сіз­ді­гін нығайтудағы ерен еңбектерінеқазақ халқы дән риза. Уақыт өткен сайын еліміздің эконо­ми­калық әлеуе­ті жоғарлап, халықтың әл-ауқаты жақ­са­ра түсіп келе жатқан­ды­ғы да Президент еңбегімен тікелей бай­ланыс­ты.**

Мен – №23 ЖББОМ 8 «ғ» сынып оқушысымын. Барлық мектеп ұжымын биыл алғаш рет атап өтілгелі отырған Тұңғыш Президент күнімен шын жүректен құттықтаймын. Тәуелсіз еліміздің былтырғы 20 жылдық мерейтойын бүкіл халық болып тойлағанымыз естен кетер ме?! Сондай шуақты күндеріміз көп болсын деген шәкірттік тілегімді білдіремін.  
Қазақстан Республикасында тұратын халықтың әлеуметтік-тұрмыстық жағдайы күн сайын жақсарып келеді, мектеп оқушыларына да көрсетіп жатқан игі істері де ұшан-теңіз. Елбасының арқасында өзім тұратын Қарағанды қаласында да «Назарбаев зияткерлік мектебі» өзінің есігін дарынды шәкірттеріне айқара ашқалы отыр. Оған барлығымыз куәміз. Мен де болашақта осы мектепке түсуге бағымды сынап көрмекпін.

Құрметті Нұрсұлтан Әбішұлы!

Көк туымызды биіктерде желбірету жолындағы еңбегіңіз жана берсін.